標準流浪迎擊香港U23
今日港超聯尾場，標準流浪於旺角大球場主場鬥香港U23。流浪首循環交鋒大勝5球，加上10日後便要出戰「賽馬會菁英盃」決賽，自然希望以一場漂亮勝利，在大戰前壯聲威。（周日晚上6時開賽）
林嘉緯餘下每仗必搏盡
流浪上場作客小勝均業北區，暫時升上第6位，隊長林嘉緯大讚全隊發揮出應有水準，惟仍需提高攻守速率。球季踏入尾聲，「嘉緯」強調球隊一條心，在餘下每場搏到盡：「自己嘅職業球員生涯就嚟完，想以勝利回應支持者嘅期待，最後3場聯賽盡力爭勝，當然都要做好調整，迎接『菁英盃』決賽。」
香港U23去役慘吞傑志6蛋，聯賽錄得兩連敗，今日次循環再鬥標準流浪，梁煒烽表示已為硬仗作準備：「流浪仲有『菁英盃』決賽要踢，但唔代表佢哋會放鬆。」對手進攻點眾多，作為中堅的他表示要特別留意伊巴謙：「流浪多數搵伊巴謙做前場支點，要盡量令佢冇咁容易停波。」軍情方面黎皚韜停賽後是役可以復出，至於受肩傷困擾的郭子堦亦已復操。